open-index/open-wikipedia-markdown huggingface dataset:
Telefon

mini|150p|Telefon
**Telefon** (iz grčkog: *têle* = udaljen i *phoné* = glas) jest uređaj za komunikaciju na daljinu koji se koristi tako što prima i prenosi zvuk (uglavnom ljudski glas) s jednog mjesta na drugo i obratno. Većina telefona radi tako što prenosi električni signal posredstvom složenog sistema telefonskih mreža, koji dozvoljava komunikaciju skoro bilo kojeg korisnika telefona s gotovo bilo kojim drugim.

## Uvod 
Postoje tri osnovna načina kojim se neki korisnik telefona povezuje na telefonsku mrežu: tradicionalni (fiksni telefon), koji je povezan kablovima s jednom određenom fizičkom lokacijom; bežični i radiotelefoni, koji koriste ili analogne ili digitalne signale; satelitski telefoni, koji koriste telekomunikacijske satelite, i VoIP veze (, što znači "glas preko internet protokola"), koje se koriste internetskom vezom. Između krajnjih korisnika, povezivanje se može vršiti preko optičkog vlakna, mikrotalasa, satelitske veze ili kombinacijom ovih. Doskora, kad bi se reklo "telefon", uglavnom bi se mislilo na fiksni telefon. Bežični i mobilni telefoni sada su ustaljeni širom svijeta, pri čemu se od mobilnih telefona čak očekuje da će na kraju potpuno zamijeniti "tradicionalne", fiksne telefone. Za razliku od mobilnih telefona, bežični se uglavnom smatraju "fiksnim" telefonima, jer imaju domet uglavnom nekoliko metara ili nekoliko desetaka metara i uglavnom se povezuju na baznu stanicu, koja je potom povezana kablovima na fiksnu telefoniju.

## Historija 
200p|mini|Telefon iz 1896.
Ostaje nerazjašnjeno ko je izumio prvi telefon, pošto su Antonio Meucci, Philipp Reis, Alexander Graham Bell i ostali – svi kandidati za ovu titulu. Važno je zapamtiti da ne postoji nešto poput "jedinstvenog izumitelja telefona". Stanje telefonije kakvo imamo danas je rezultat rada mnogih ruku, od kojih je svaka pomoć bila veoma vrijedna.

## Bežični telefoni 
mini|lijevo|100p|Bežični telefoni
Bežične telefone prvi je izumio Teri Pall 1965. godine. Oni se sastoje od bazne stanice, koja je kablovima spojena s fiksnom telefonijom, i slušalice, koja je radiotalasima spojena s tom baznom stanicom. To korisnicima dozvoljava da nose slušalicu bez bazne stanice u okviru dosega te bazne stanice. Baznim stanicama je potreban napon da bi komunicirale sa prenosnom slušalicom, tako da bežični telefoni u principu ne funkcionišu pri nestanku struje. Bežični telefoni u početku su koristili frekvenciju od 1,7&nbsp;MHz za komunikaciju baze sa slušalicom. Da bi se poboljšao kvalitet i prevazišli problemi ograničenosti dosega, ovo je kasnije promijenjeno tako da se koristi FM na višim frekvencijama (49&nbsp;MHz, 900&nbsp;MHz, 2,4&nbsp;GHz i 5,8&nbsp;GHz). Telefoni koji rade na frekvenciji od 2,4&nbsp;GHz se često miješaju s određenim bežičnim mrežnim protokolima (802,11 b/g) jer koriste istu frekvenciju. Danas je doseg bežičnih telefona obično par stotina metara.

## Mobilni telefoni 
* Mobilni telefon

## Vanjski linkovi 
Kategorija:Telekomunikacije
Kategorija:Američki izumi
Kategorija:Italijanski izumi
Kategorija:Kanadski izumi
Kategorija:Njemački izumi
Kategorija:Škotski izumi
Kategorija:Telefonija
Tomislav Piplica

**Tomislav Piplica** (rođen 5. aprila 1969. u Bugojnu, SR Bosna i Hercegovina, SFRJ) je bivši bosanskohercegovački fudbalski golman. Trenutno je trener golmana bosanskohercegovačke fudbalske reprezentacije i FC Energie Cottbusa.

## Klupska karijera
Fudbalsku karijeru počeo je sa 12 godina u bugojanskoj Iskri kao igrač. Godinu poslije postao je golman. 1989. odlazi u SR Hrvatsku, gdje je igrao za NK Zagreb, NK Istru, HNK Segestu i NK Samobor. Prvi inozemni angažman imao je 1997. Bio je 15 dana na probi u belgijskom Antwerpenu, ali njegov tadašnji klub HNK Segesta je tražio previsoku odštetu tako da se ubrzo vratio. U ljeto 1998. odlazi u njemački FC Energie Cottbus gdje je branio 11 godina, odnosno sve do kraja igračke karijere. Dva puta je bio izabran za igrača godine. Zbog svojih posebnosti u sezoni 2004/05. bio je jedini igrač koji je imao dvije autogram karte sa različitim frizurama. Osim toga poznat je i po legendarnom autogolu glavom, kada mu je bezopasna lopta prešla preko glave. Za taj gol je u emisiji "TV Total" Stefana Raaba dobio nagradu "Raab der Woche" po koju je lično došao. Poznat je i po tome što je kao najpopularniji igrač FC Energie Cottbusa imao čast da ugosti Gerhard Schrödera i Angelu Merkel. Kancelar Schröder poželio je da mu puca jedanaesterac. Iako su mu svi iz kluba govorili da pusti gol, on ga je namjerno obranio, nakon čega je imao problema sa upravom kluba. "Pipi" ili "Pirat" kako ga od milja zovu navijači Energia ima kultni status u klubu, te mu je 21. maja 2009. upriličena oproštajna utakmica, na kojoj je prisistvovalo 15.000 navijača. Zbog statusa koji uživa i zbog vjernosti Energiu, uprava mu je ponudila mjesto trenera i skauta koje je prihvatio.

## Reprezentacija
### Jugoslavija
Bio je član Jugoslavenske fudbalske reprezentacije koja je osvojila Svjetsko prvenstvo do 20 godina koje se održavalo u Čileu 1987.

### Bosna i Hercegovina
Za bosanskohercegovačku fudbalsku reprezentaciju debitovao je 24. marta 2001. godine na kvalifikacionoj utakmici za Svjetsko Prvestvo 2002. protiv reprezentacije Austrije. Posljednju utakmicu za reprezenatciju odigrao je 21. augusta 2002. na prijateljskoj utakmici protiv reprezentacije Srbije na Koševu.

## Trenerska karijera
5. januara 2010. dobio je UEFA trenersku licencu, za koju je edukaciju prošao u Jablanici. U februaru 2010  selektor bosanskohercegovačke fudbalske reprezentacije Safet Sušić izabrao ga je za trenera golmana reprezentacije.

## Vanjski linkovi
* Profil na *transfermarkt.de*
* Razgovor s Tomislavom Piplicom, serijal *Oni pobjeđuju*, Al Jazeera Balkans, 19. 5. 2023. (YouTube)

Kategorija:Rođeni 1969.
Kategorija:Biografije, Bugojno
Kategorija:Bosanskohercegovački nogometaši
Kategorija:Nogometni golmani
Kategorija:Bosanskohercegovački nogometni treneri
Kategorija:Živi ljudi
Kategorija:Nogometaši Istra Pule
Kategorija:Nogometaši Zagreba
Kategorija:Nogometaši Istre 1961
Kategorija:Bosanskohercegovački sportisti 20. vijeka
Daemon

mini|Komponente nekih Linux desktop okruženja koje su daemoni uključuju D-Bus, NetworkManager (ovdje nazvan unetwork), PulseAudio (usound) i Avahi.

**Daemon** (ili servis) je program čija je svrha raditi nešto u pozadini, bio korisnik prijavljen na računar ili ne. Glavna svrha servisa nije interakcija s korisnikom (koju se obično vrši putem grafičkog okruženja), nego obavljanje nekog zadatka: posluživanje datoteka, HTML datoteka preko *http*/*https* protokola - web server itd.

Suprotnost *daemon*-u je pojam aplikacija.
U Linux operativnom sistemu, postoji mnogo daemona koji se automatski pokreće prilikom pokretanja sistema, a koji su neophodni za rad samog operativnog sistema.

## Također pogledajte 
* Server

## Reference 
## Vanjski linkovi 
* https://ei.cs.vt.edu/~history/Daemon.html

* https://bookstack.kb.ucla.edu/books/macos-windows-and-linux/page/what-is-a-daemon

Kategorija:Linux
Toto Cutugno

**Salvatore Cutugno** (7. juli 1943 – 22. august 2023) bio je italijanski pjevač i tekstopisac.

Kao tekstopisac 1970-ih pisao je tekstove pjesama za Adriana Celentana, Dalidu, Mireille Mathieu i Johnnyja Hallydaya. Bio je član sastava Albatros s kojim je dva puta nastupio na festivalu u San Remu.

Godine 1978. započeo je solo karijeru, a 1980. pobijedio je na festivalu u San Remu s pjesmom "Solo noi". S pjesmom "L'Italiano", postigao je na najveći međunarodni uspjeh. Godine 1990. pobijedio je u Zagrebu na Eurosongu, da bi iduće je godine kao domaćin, zajedno s Gigliolom Cinqueti bio voditelj završne večeri takmičenja za najbolju pjesmu Evrope.

## Diskografija 
* *Donna donna mia* (1978)
* ''Voglio l'anima * (1979)
* *Solo noi* (1980)
* *Innamorati* (1980)
* *Flash* (1981)
* *La Mia musica* (1981)
* *L'Italiano* (1983)
* *Un`estate con te* (1983)
* *Serenata * (1984)
* *Mi piacerebbe...(andare al mare...al lunedì...)* (1985)
* *Azzurra malinconia* (1986)
* *Buonanotte* (1986)
* *Figli * (1987)
* *Mediterraneo* (1987)
* *Una Domenica italiana* (1987)
* *Emozioni * (1988)
* *Le Mamme* (1989)
* *Gli Amori* (1990)
* *Insieme 1992* (1990)
* *Voglio che tu sia* (1991)
* *Quelli come noi* (1991)
* *Se mi ami* (1994)
* *Voglio andare a vivere in campagna* (1995)
* *Faccia pulita* (1997)
* *Come noi nessuno al mondo'' (duet sa Analisom Minetti) (2005)

## Reference 
## Vanjski linkovi 
* Toto Cutugno 
* IMDB profil Toto Cutugno 

Kategorija:Italijanski pjevači
Kategorija:Eurosong
Kategorija:Biografije, Fosdinovo
Kategorija:Rođeni 1943.
Kategorija:Umrli 2023.
Andrea Palladio

**Andrea di Pietro della Gondola**, nazvan  **Andrea Palladio**, (Padova, 30. novembar 1508. – Vicenza, 19. august 1580.) je bio značajan italijanski arhitekta i graditelj.

Zastupao je obnovu antičkih tradicija u arhitekturi cinquecenta. Njegove građevine obilježene su monumentalnošću i skladom proporcija. Služio se elementima antičkih građevnih slogova, u čemu mu je uzor bio rimski Panteon. U Vicenzi je pregradio gotičku vijećnicu, podigao palače *Thiene, Chericati i Porto-Barbarano*, vilu *La Rotonda i Teatro Olimpico* (prva kazališna građevina novoga vijeka, prema opisima Vitruvijevih antičkih teatara). U Veneciji je sagradio crkvu i samostan *S. Giorgio Maggiore* te pročelja crkava *S. Francesco della Vigna i Il Redentore*. Njegova ostvarenja i načela, prikazana u djelu "*Četiri knjige o arhitekturi*", znatno su uticala na razvoj evropske arhitekture, posebno engleske, u 17. i 18. vijeku (paladijanizam), te su pripremili put klasicizmu.

## Vanjski linkovi 
* www.andrea-palladio.de
* www.cisapalladio.org

## Galerija 

Monument to Andrea Palladio (Vicenza).jpg|Andrea Palladio
Basilica Palladiana (Vicenza) - facade on Piazza dei signori.jpg|Basilica Palladiana
Palazzo del Capitanio (Vicenza).jpg|Palazzo del Capitanio
Palazzo Chiericati (Vicenza).jpg|
Interior of Teatro Olimpico (Vicenza) scena .jpg|Teatro Olimpico
Basilica di San Giorgio Maggiore (Venice).jpg|San Giorgio Maggiore

Kategorija:Italijanski arhitekti
Kategorija:Biografije, Padova
Kategorija:Rođeni 1508.
Kategorija:Umrli 1580.
Padova

**Padova** je glavni grad istoimene pokrajine kao i ekonomsko i komunikacijsko čvorište pokrajine Padova, u Veneto regiji u sjevernoj Italiji. Jedan je od najstarijih gradova u Italiji, a nalazi se 30 kilometara zapadno od Venecije i ima 211.985 stanovnika (po popisu iz 2004. godine). 
Raznolikost prirodnih i kulturnih resursa u regionu privlači turizam sa 20 miliona stranih i 24 miliona domaćih posjetilaca svake godine.

Padova je poznat kao grad u kojem je živio pjesnik Dante Alighieri, gdje je sahranjen Sveti Ante Padovanski, i kao postavka za najveći dio radnje u predstavi Williama Shakespearea *Ukroćena goropadnica*.

Grad je slikovit sa gustom mrežom arkada poredanih po ulicama koje se otvaraju u velike komunalne trgove (ital. piazze), a mnogi mostovi premošćuju razne ogranke rijeke Bacchiglione, koja je nekada okruživala drevne gradske zidine poput jarka.

Padovanski *Orto Botanico di Padova* je prvi akademski botanički vrt na svijetu, stvoren 1545. godine. Vrt i dalje služi svojoj prvobitnoj namjeni kao centar za naučna istraživanja. Grad je bio imenovan od strane UNESCO-a za mjesto svjetske baštine 1997. godine zbog svog doprinosa u razvoju mnogih modernih naučnih disciplina, posebno botanike, medicine, hemije, ekologije, i farmakologije.

## Geografija 
## Historija 
### Venecijanska vladavina 
### Austrijska vladavina 
### I svjetski rat 
### II svjetski rat 
## Vlada 
## Ekonomija 
## Stanovništvo 
## Društvo i kultura 
## Galerija 

Padua - Prato della Valle.jpg|Prato della Valle
Datoteka:Prato 5 con Santo.JPG|Prato della Valle, Basilica di Sant'Antonio

## Vanjski linkovi 
* Zvanična stranica
* 

## Reference 

Kategorija:Gradovi u Italiji
Ston

mini|280px|Ston, stara rimokatolička crkva
**Ston** je naseljeno mjesto i općina u Hrvatskoj, u Dubrovačko-neretvanskoj županiji.

## Historija 
Do teritorijalne reorganizacije u Hrvatskoj nalazio se u sastavu stare općine Dubrovnik.

## Stanovništvo
Na popisu stanovništva 2021. godine, općina Ston je imala 2.491 stanovnika, od čega u samom Stonu 500.

### Općina Ston 
**Napomena**: *Nastala iz stare općine Dubrovnik. U 1981. smanjena izdvajanjem dijela u općinu Dubrovačko primorje.*

### Ston (naseljeno mjesto) 
**Napomena**: *U 1869. sadrži podatke za naselje Mali Ston.*

### Popis 1991.
Na popisu stanovništva 1991. godine, naseljeno mjesto Ston je imalo 581 stanovnika, sljedećeg nacionalnog sastava:

## Galerija 

Datoteka:Croatia,_Ston_1.jpg|mediteranska arhitektura
Datoteka:Croatia, Ston - Franciscan cloister.jpg|franjevački samostan
Datoteka:Entrance to Ston City Walls.jpg|zid na ulazu u stari Ston
Datoteka:Ston.03177.JPG|centar Stona
 

## Također pogledajte 
* Ponikve (Ston)
* Pelješac
* Zidine u Stonu
* Dubrovačke gradske zidine
* Dubrovačka republika
* Spisak općina u Hrvatskoj

## Literatura 
* http://pod2.stat.gov.rs/ObjavljenePublikacije/G1991/pdf/G19914018.pdf Savezni zavod za statistiku i evidenciju FNRJ i SFRJ, popis stanovništva 1948, 1953, 1961, 1971, 1981. i 1991. godine.
* Knjiga: "Narodnosni i vjerski sastav stanovništva Hrvatske, 1880-1991: po naseljima, autor: Jakov Gelo, izdavač: Državni zavod za statistiku Republike Hrvatske, 1998., , ;

## Reference 
## Vanjski linkovi 
Kategorija:Općine u Hrvatskoj
Kategorija:Općine u Dubrovačko-neretvanskoj županiji
Kategorija:Naselja u Hrvatskoj
Kategorija:Naselja u Dubrovačko-neretvanskoj županiji
Kategorija:Naselja u Stonu
*
Rovinj

260px|mini|Rovinj, katedrala "Sv. Eufemija"
**Rovinj** () grad je u Hrvatskoj, u Istarskoj županiji.

## Historija
Prvo spominjanje Rovinja kao *Castrum Rubini*, koliko je poznato, nalazi se u djelu "Cosmographia" ravenskog Anonimusa. Djelo, iz 7. vijeka, s mnoštvom geografskih podataka koji se odnose na 5. vijek iz čega rovinjski hroničar Benussi zaključuje da je Rovinj nastao u razdoblju od 3. do 5. vijeka. 
Okolina današnjeg Rovinja je, prema arheološkim nalazima, bila nastanjena već u prahistorijskom razdoblju - bronzanom i željeznom dobu, kada u Istri cvate kultura Histra koji su tu živjeli i trgovali sa Grcima i Etrušćanima. Najnoviji slučajni nalazi ukazuju na postojanje života već na prijelazu iz II. u I. milenijum  na samom ostrvu (od 1763. poluostrvo) na kojem je smješten današnji Rovinj.

Nakon mirne vladavine Rimskog carstva, a pred navalama Visigota, Huna, Gota i Bizantinaca, stari Romani su, u potrazi za sigurnošću, naselili ostrva Mons Albanus, Sv. Katerinu, Sv. Andriju i Cissu. Ostrvo Cissa se prvi put pominje po Pliniju starijem, a navodno je potonuo za vrijeme velikih potresa u drugoj polovini 8. vijeka.

Castrum Rubini lociran na mjestu današnje crkve Sv. Eufemije, nekad crkvice sv. Jurja, postaje Ruigno, Ruginio, Ruvigno i preživljava razorne napade s kopna i mora: Slavena (Domagoj 876.), Neretljana (865. i 887.) i Saracena (819. i 842.).

Nakon bizantinske vlasti Rovinj je najprije pod vlašću Longobarda, a potom pod franačkom vladavinom. U feudalnoj Istri Rovinj gubi veći dio autonomije starih rimskih municipija, međutim kao važan grad, o čemu govori činjenica da kao castrum učestvuje 804. na Rižanskoj skupštini, uspijeva se izboriti za određene olakšice.

Do teritorijalne reorganizacije u Hrvatskoj nalazio se u sastavu stare općine Rovinj.

## Stanovništvo
Na popisu stanovništva 2011. godine, grad Rovinj je imao 14.294 stanovnika, od čega u samom Rovinju 13.056.

### Grad Rovinj 
**Napomena**: *Nastao iz stare općine Rovinj.*

### Rovinj (naseljeno mjesto) 
### Popis 1991.
Na popisu stanovništva 1991. godine, naseljeno mjesto Rovinj je imalo 12.910 stanovnika, sljedećeg nacionalnog sastava:

## Galerija 

Datoteka:Rovigno1.JPG|stari grad
Datoteka:Rovinj_Istria_after_sunset.jpg|noć u Rovinju
Datoteka:Rovinj_07.JPG|luka
Datoteka:Rovinj-view-3.jpg|pogled na gradsko jezgro
Datoteka:Rovinj_04.jpg|ulica
Datoteka:Rovigno2.JPG|detalj iz starog grada
Datoteka:Rovinj015.jpg|Venecijanska arhitektura
Datoteka:Rovinj036.jpg|gradski detalj
Datoteka:Plaža Mulini u Rovinju - kupači.jpg|plaža Mulini u Rovinju

## Također pogledajte
* Spisak gradova u Hrvatskoj
* Manjinski jezici u Hrvatskoj

## Literatura 
* http://pod2.stat.gov.rs/ObjavljenePublikacije/G1991/pdf/G19914018.pdf Savezni zavod za statistiku i evidenciju FNRJ i SFRJ, popis stanovništva 1948, 1953, 1961, 1971, 1981. i 1991. godine.
* Knjiga: "Narodnosni i vjerski sastav stanovništva Hrvatske, 1880-1991: po naseljima, autor: Jakov Gelo, izdavač: Državni zavod za statistiku Republike Hrvatske, 1998., , ;

## Reference 
## Vanjski linkovi 
Kategorija:Gradovi u Hrvatskoj
Kategorija:Gradovi u Istarskoj županiji
*
Saint-Dié-des-Vosges

**Saint-Dié-des-Vosges** je grad u Francuskoj.

## Historija 
1507 : *Cosmographiae Introductio * (njemački kartograf Martin Waldseemüller)

## Geografija 
* Površina : 46,15&nbsp;km2

## Stanovništo 
mininail|200p|Katedrala

* Ukupno : 22 569 (1999)
* Gustoća : 489/km2

## Znamenitosti grada 
* Katedrala
* Crkva Saint-Martin
* Kapela Saint-Roch
* Muzej Pierre-Noël
* *Usine* Claude et Duval (arhitekt Le Corbusier)
* *Tour de la Liberté* (arhitekt  Nicolas Normier)

## Kultura 
mininail|200p|Institut universitaire de technologie
* Univerzitetu : *Institut universitaire de technologie* 
** Elektrotehnika
** Elektronika
** Informatika
** Internet
** Komunikacije

* Internacionalni Festival : *Festival international de géographie*

## Znamenite ličnosti 
* Jules Ferry
* Yvan Goll

## Gradovi partneri 
* Arlon (Belgija)
* Cattolica (Italija)
* Crikvenica (Hrvatska)
* Friedrichshafen (Njemačka)
* Lowell (USA)
* Meckhe (Senegal)
* Ville de Lorraine (Kanada)
* Zakopane (Poljska)

## Vanjski linkovi 
* Grad Saint-Dié-des-Vosges
* Institut universitaire de technologie

Kategorija:Gradovi u Francuskoj
Rimska arhitektura

[mini|desno|[Rimski forum]]
**Rimska arhitektura** je bazirana na prihvatanju jezika klasične Grčke arhitekture za specifične primjene koja se dalje razvila na drugačiji način i time postala zaseban i novi arhitektonski stil. Često se shvata da su dvije arhitekture, grčka i rimska dio jedne arhitekture međutim takvo uvjerenje često vodi ka gledanju na rimsku arhitekturu sa grčkim standardima a što mnogi smatraju pogrešnim pristupom.

Rimska arhitektura predstavlja ujedinjenje tradicionalnih grčkih i toskanskih elemenata prvenstveno preuzimanje organizacionih redova klasične arhitekture (jonski red, dorski red itd.) na koje su potom primjenjeni novi građevinski principi kao što je razvoj korištenja lûka te korištenje betona i cementa. Rimska arhitektura se jedinstveno razvila tek u kasnom dobu rimske republike. Ako se izuzmu toskanski doprinos lûka i razvoj složenog reda u svojim početcima rimska arhitektura je bila gotovo kopija grčke.

Inovacija u rimskoj arhitekturi je počela u 1. vijeku p. n. e. sa izumom betona koji se plasirao kao jača i jednostavnija alternativa kamenu. Iako mnogi smatraju beton kao najveći doprinos rimske arhitekture modernom svijetu stil arhitekture koji je proizašao iz Rimske imperije se i danas povremeno koristi širom Evrope i Sjeverne Amerike

## Također pogledajte 
* Dorski red
* Jonski red
* Složeni red
* Korintski red
* Zidine i rimska graditeljska tehnika

## Vanjski llinkovi 
Arhitektura i Dizajn Blog

Kategorija:Arhitektura
Kategorija:Rimska arhitektura
Kategorija:Arhitektonski stilovi
Kategorija:Historija arhitekture
Arhitektura kritičkog regionalizma

mini|desno|Tadao Ando primjer kritičkog regionalizma
**Kritički regionalizam u arhitekturi** je pristup koji teži da se suprostavi univerzalnosti i nedostatku značenja koji se pojavljuje u modernoj arhitekturi koristeći se elementima i uticajem okoliša koji doprinosi osjećaju pripadnosti i značenju. Iako se stil smatra kontrom Modernoj arhitekturi sam stil se koristi mnogim istim modernim doktrinama i kritičkom filozofskom pristupu. Stil se u mnogim zemljama u razvoju smatra posebnom formom postmoderne (ne isto što i Post-modernizam)

Kritički regionalizam se razlikuje od Regionalizma koji za razliku od Kritičkog regionalizma teži da ostvari jedan naprema jedan odnos sa izvornom arhitekturom konteksta na vrlo direktan način bez univerzalne filozofije iza date doktrine.

Neki od arhitekata koji se koriste ovim arhitektonskim stilom su B.V.Doshi, Charles Correa, Raj Rewal i Tadao Ando.

## Reference 
## Vanjski linkovi 
Kategorija:Arhitektura
Kategorija:Postmoderna arhitektura
Verona

[mini|[Romeo i Julija|Julijin balkon]]
**Verona** je drugi najveći grad (poslije Venecije) u regiji Veneto u neposrednoj blizini jezera Lago di Garda na sjeveru Italije. Poznata je po svojoj areni iz prvog vijeka, kao i po najpoznatijim svjetskim ljubavnicima Romeu i Juliji. Rimska arena u Veroni jedna je od najvećih i najbolje očuvanih. Mogla je primiti 22 000 gledalaca, a i danas se koristi za razne priredbe. U Veroni pored ostalih, svake jeseni održava se i najveći svjetski sajam kamena.

## Gradovi partneri 
* 20p Pula, Hrvatska
* 20p Nîmes, Francuska
* 20p Minhen, Njemačka
* 20p Salzburg Austrija
* 20p Betlehem, Zapadna obala
* 20p Raanana, Izrael

## Vanjski linkovi 
* Zvanična stranica 
mini|Piazza delle erbe

Kategorija:Gradovi u Italiji
Kategorija:Verona
JFK (čvor)

*John F. Kennedy -  američki političar i predsjednik
*JFK - film američkog režisera Olivera Stone
*John F. Kennedy International Airport - aerodrom u New York, SAD
* JFK (Clone High), karakter u Clone High
* JFK Express, bivši servis podzemne željeznice
* JFK International School, škola i ljetni kamp u švicarskim Alpima (Saanen/Gstaad)
* JFK Stadium, otvoreni stadion u Philadelphia, Pennsylvania, srušen 1992
* JFK University, univerzitet u Pleasant Hill, California
* USS John F. Kennedy (CV-67), supernosač
* JFK: Reloaded, videoigra, Traffic Games
* Jesse F. Keeler ili JFK, Kanadski muzičar
Zapadna obala

200p|desno|Zapadna obala
**Zapadna obala** ( ad-Diffa al-Gharbiyya; ) jest naziv za kopneni teritorij u Jugozapadnoj Aziji koji trenutno nije *de jure* priznat kao dio nijedne suverene zemlje. Prema mišljenju UN i većine država u svijetu, Zapadna obala je pod nominalnom kontrolom Izraela, iako ga sami Izraelci pa i mnoge druge skupine u svijetu nazivaju "spornim područjem".

Ime joj dolazi od desne, odnosno zapadne obale rijeke Jordan koju su zaposjele jordanske snage za vrijeme prvog arapsko-izraelskog rata godine 1948. Nad tim područjem je Jordan imao međunarodno priznati suverenitet od godine 1948. do 1967, da bi ga se formalno odrekao godine 1988. Izrael ju je okupirao godine godine 1967. za vrijeme Šestodnevnog rata, ali, za razliku od Istočnog Jeruzalema, nije formalno anektirana.

Prije svih tih događaja Zapadna obala nije postojala kao posebni entitet, odnosno predstavljala je integralni dio britanskog mandata u Palestini, stvorenog nakon nestanka Osmanlijskog Carstva.

Zapadna obala se nalazi zapadno i jugozapadno od rijeke Jordan te graniči s Izraelom na zapadnu, sjeveru i jugu, odnosno Jordanom na istoku.

Trenutno se 40 % područja (i većina stanovništva) nalazi pod ograničenom civilnom nadležnošću Palestinske samouprave, dok Izrael održava vojnu kontrolu (uključujući židovska naselja, ruralna područja i granice). Većinu stanovništva Zapadne obale čine Palestinci (84 %) dok ostatak uglavnom čine jevrejski doseljenici.

U hebrejskom jeziku se za Zapadnu obalu koristi naziv Yehuda i Shomron, pa je ponekad, pogotovo među izvorima sklonim Izraelu, koristi izraz Judeja i Samarija. U nekim starijim izvorima se koristi izraz **Cisjordanija**.

Uz pitanje Zapadne obale je vezan status Istočnog Jeruzalema, iako ga Izrael, s obzirom na aneksiju, ne smatra dijelom Zapadne obale. Ta aneksija nije priznata od UN niti od jedne druge države u svijetu. Ipak, s obzirom na njegovu važnost, tretira ga se odvojeno, uključujući i Sporazume iz Osla.

## Vanjski linkovi 
* Zapadna obala na *The World Factbooku*

Kategorija:Izrael
Kategorija:Bliski istok
Kategorija:Sporna područja
Pojas Gaze

250p|desno|mini|Pojas Gaze
**Pojas Gaze**  (, Qitāʿ Ghazza, hebrejski: **רצועת עזה**, Retzuat Azza) je naziv za uski pojas teritorija na Bliskom istoku koji trenutno nije *de jure* priznat kao dio nijedne suverene zemlje. Ime je dobio prema Gazi, svom glavnom gradu. Predstavlja jedno od najgušće naseljenih oblasti na Zemlji, s oko 2 miliona stanovnika na području oko 360&nbsp;km2. Trenutno se nalazi u nadležnosti Palestinske samouprave.

U geografskom smislu Pojas predstavlja najzapadniji dio teritorija koje mnogi nazivaju palestinskim teritorijima Jugozapadne Azije. Na jugozapadu se graniči s Egiptom, a na sjeveru i istoku s Izraelom. Na zapadu ga oplakuje Sredozemno more.

Granice Pojasa su ispočetka ustanovljene primirjem između Egipta i Izraela nakon prvog arapsko-izraelskog rata godine 1948, koji je bio izbio nakon kraja britanskog mandata u Palestini. Od tada je bio pod vlašću Egipta (s izuzetkom četveromjesečne izraelske okupacije tokom sueskog rata). Godine 1967. ga je Izrael okupirao za vrijeme Šestodnevnog rata. Godine 1993. je temeljem sporazuma iz Osla Pojas Gaze dobio ograničenu autonomiju pod Palestinskom samoupravom. U februaru 2005. izraelska vlada premijera Ariela Sharona je donijela odluku o jednostranom povlačenju svih vojnih snaga te iseljenju svih židovskih naselja sagrađenih za vrijeme 38 godina okupacije. Plan je dovršen 12. septembra 2005. Izrael trenutno ima kontrolu nad pomorskim i zračnim prometom. Trenutni status Pojasa Gaze nije definiran, ali se pretpostavlja da će postati dio buduće palestinske države.

Velika gustoća naseljenosti Gaze je dijelom posljedica toga što u njemu godinama žive palestinski izbjeglice s područja današnjeg Izraela te njihovi potomci. Ekonomski je teško pogođen eskalacijom Izraelsko-palestinskog sukoba.

## Također pogledajte 
* Rachel Corrie
## Vanjski linkovi 
* UN - Pitanje Palestine 
* http://www.openstreetmap.org: pojas Gaze

Kategorija:Izrael
Kategorija:Sporna područja
Kategorija:Bliski istok
Postmoderna arhitektura

mini|desno|Biblioteka u Denveru

**Postmoderna arhitektura** ili **post-modernizam** je period čiji su se prvi primjeri počeli pojavljivati 1950-ih a a koji još uvijek traje.

Post-modernizam u arhitekturi je razmišljanje koje se razvilo sa povratkom humora, ornamentike i impliciranja u arhitekturi kao odgovor formalizmu Međunarodnog stila moderne.

Kao u mnogim kulturološkim pokretima, neke od najjasnijih i vidljivijih ideja post-modernizma se mogu naći u arhitekturi. Funkcionalnost i formalizacija, prostor i oblici moderne su u post-moderni bili zamjenjeni sa beskurpuloznim raznolikim estetikama, stilovi su se sudarali, stvarane se jedinstvene forme bez premca, te su se počeli javljati novi pogledi na to kako se gledaju poznati stilovi i stvaranje prostora.

Postmoderna arhitektura se također smatra i neo-eklektičnom. Taj eklekticizam je obično se povezivao sa čudnim uglovima i neobičnim površinama.

Moderni arhitekti smatraju post-moderne zgrade vulgarnim i pretrpanim glupostima dok post-moderni arhitekti objašnjavaju moderne zgrade bezdušnim i dosadnim. Razlika u mišljenjima se svodi na to raliku u ciljevima: Modernizam se bazira na minimalnom i istinskom korištenju materijala kao i izbacivanju ornamentike dok se post-modernizam bazira na odbijanju striktnih pravila koje je donio modernizam te teži ka kompleksnosti i igri sa građevinskim tehnikama, uglovima i stilističkim implikacijama.

Kategorija:Arhitektura
Kategorija:Arhitektonski stilovi
696.

Godina **696.** (**DCXCVI**) bila je prijestupna godina koja počinje u subotu u julijanskom kalendaru. Oznaka 696. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina. 

## Događaji 
### Bizantijsko carstvo 
* Bizantijska flota pod komandom patricija Ivana privremeno osvaja Kartagu (što se završava 697. godine).

### Emevijski halifat 
Administrativna i monetarna reforma u Emevijskom halifatu: Abdulmalik nameće arapski kao administrativni jezik. Počinje kovanje epigrafskog dinara, na kojem su zabranjeni prikazi figura.

### Evropa 
* Narodna pobuna protiv Jevreja u Španiji dovela je do toga da su proglašeni robovima kršćana.

### Azija 
* 18. juni: Kitanski ustanak protiv Kine (završava se 23. jula 699.). Napadaju Hebei, na kineskoj granici. Car Tang traži pomoć od turskog kana Tu-kiue Mo-čoa, koji ih uništava 697. godine.
* U Indiji, Čalukja Vidžajaditja II (696-733) nasljeđuje svog oca Vidžajaditju. Bori se protiv Palava.

## 696. u temama 
### Religija 
* Opatiju Svetog Petra osnovao je Rupert, biskup Wormsa, u Salzburgu (današnja Austrija).

## Rođeni 
* Vidžajaditja, kralj dinastije Čalukja (umro 733.)
* Kim Gjo-gak, koreanski budistički monah (umro 794.)

### Sporno 
* Osred I od Northumbrije, kralj Northumbrije od 705. do svoje smrti 716. godine.

## Umrli 
* 13. august – Takeši, japanski princ (r. oko 654.)
* Domnall Donn, kralj Dál Riate (Škotska)
* Vidžajaditja od Vatapija, kralj dinastije Čalukja i prethodnik Vidžajaditje.
* Vončeuk, koreanski budistički monah (r. oko 613.)

### Sporno 
* Chlodulf, biskup Metza (r. 605.)
* Aldetrude, kršćanska svetac

## Reference 
## Vanjski linkovi
694.

Godina **694.** (**DCXCIV**) bila je redovna godina koja počinje u četvrtak u julijanskom kalendaru. Oznaka 694. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji 
### Bizantijsko carstvo 
* Mardaiti pljačkaju teritorije pod muslimanskom vlašću iz svog glavnog uporišta Hagioupolisa, u sjevernoj Siriji (približan datum).

### Emevijski halifat 
* Al-Hadždžadž je imenovan za guvernera Iraka (694-714). Pokazao je dosljednu odanost Emevidima, držeći Irak i bivše sasanidske posjede čvrstom rukom.

### Evropa 
* 9. novembar – Toledski sabor, na poticaj kralja Egice od Vizigota optužuje Jevreje za pomaganje muslimanima i osuđuje sve Jevreje na ropstvo uz konfiskaciju njihove imovine. Teško je procijeniti utjecaj primjene ovih mjera (malo je izvora), ali to bi moglo objasniti činjenicu da su Jevreji dočekali muslimane kao osloboditelje (711. godine).

### Britanija 
* Kralj Ine od Wessexa napada Kent i iznuđuje 30.000 penija od njegovog naroda, kao naknadu za ubistvo kralja Mula.
* Kralj Sæbbi od Essexa abdicira s prijestolja, a nasljeđuju ga sinovi Sigeheard i Swæfred (približan datum).

### Azija 
* Asuku, carsku prijestolnicu Japana, napušta carica Džitō. Ona seli svoj dvor u Fudživara-kjō (prefektura Nara).
* Kapagan Kan (694–716) nasljeđuje svog brata Ilterish Kana kao vladar Istočnog turkijskog kaganata (Centralna Azija).

## 694. u temama 
## Rođeni 
* Fudživara no Umakai, japanski državnik (umro 737.)
* Hammad Ar-Ravija, arapski učenjak (približan datum)
* Mildthryth, anglosaksonska opatica (približan datum)

## Umrli 
* Klodvig IV, kralj Franaka (r. 677.)
* Coenred, kralj Dorseta (približan datum)
* Rodoald, vojvoda od Furlanije (Italija)
* Xue Huai-yi, kineski budistički monah

## Reference 
## Vanjski linkovi
693.

Godina **693.** (**DCXCIII**) bila je redovna godina koja počinje u srijedu u julijanskom kalendaru. Oznaka 693. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
## Događaji 
### Emevijski halifat 
* Kartagu, koju su napustili Bizantijci, zauzimaju muslimani. Ali će je 695. godine ponovo zauzeti bizantijska flota pod komandom patricija Ivana.

### Evropa 
* Sisebert, nadbiskup Toleda, predvodi pobunu protiv kralja Vizigota Ergice. Planira ubiti Ergicu i njegovu suprugu Liuvigoto, ali ne uspijeva, te je razriješen svećeništva i ekskomuniciran.
* 25. april – Šesnaesti sabor u Toledu: Ergica saziva crkveni sabor koji bi se bavio sigurnošću kraljevstva. Pobunjenici su anatemizirani, a Forum ludicum je modificiran. Sabor pokušava uništiti jevrejske zajednice putem ekonomskog uništenja; stoga su Jevrejima zabranjene luke, svaka trgovina s kršćanima im je zabranjena, a njihove zemljišne posjede konfiskuje kralj.

### Britanija 
* Kralj Oshere od Hwiccea (podkraljevstvo Mersije) umire nakon 13-godišnje vladavine. Nasljeđuju ga četiri sina kao navodni sukraljevi: Æthelberht, Æthelheard, Æthelweard i Æthelric.
* Kralj Ine od Wessexa uspostavlja svoj zapadnosaksonski "Zakon o zakonima" kako bi povratio vlast u svom kraljevstvu. Učvršćuje teritoriju Wessexa na zapadnom poluotoku (približan datum).

### Srednja Amerika 
* 31. maj – Kʼakʼ Tiliv Čan Čaak postavljen je za novog vladara majanskog grada-države Naranjo u Gvatemali u dobi od 5 godina, pod regentstvom svoje majke, Vak Čanil Ajav (Gospođe Šestog Neba) od Dos Pilasa, i vladao je do svoje smrti 720. godine.

## 693. u temama 
### Medicina 
* Kuga u Narbonni.

### Religija 
* Earconwald, londonski biskup, umire, a naslijedio ga je Waldhere. Sahranjen je u katedrali Svetog Pavla, a kasnije je proglašen svecem.
* Wulfram od Sensa prisustvuje skupštini biskupa u Valenciennesu (sjeverna Francuska).
* Kalinik I postaje 71. patrijarh Konstantinopola, nakon Pavla III.

## Rođeni 
* Alfonso I, kralj Asturije (približan datum)

## Umrli 
* Begga, franačka opatinja (r. 615.)
* Bridei III, kralj Pikta
* Earconwald, biskup Londona
* Fáelchar ua Máele Ódrain, kralj Osraigea (Irska)
* Oshere, kralj Hwiccea (Mersija)
* Pavao III, patrijarh Konstantinopola

## Reference 
## Vanjski linkovi
691.

Godina **691.** (**DCXCI**) bila je redovna godina koja počinje u nedjelju u julijanskom kalendaru. Oznaka 691. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji 
### Emevijski halifat 
* Bitka kod Maskina: Emevijska vojska pod halifom Abdulmalikom pobjeđuje pobunjeničke snage u Mezopotamiji (moderni Irak). Guverner Iraka, Musab ibn Zubejr, brat disidentskog halife Meke, Abdullaha ibn Zubejra, poražen je i ubijen kod Maskina na Malom Tigrisu. Nakon toga Abdulmalik ponovo osvaja Arapsko poluostrvo, zauzimajući sveti grad Medinu.
* Haridžitska pobuna u Bahreinu.

### Evropa 
* Kralj Teodorik III umire, a nasljeđuje ga njegov sin Klodvig IV, u dobi od 9 godina, kao jedini vladar Franaka. Postaje marioneta - roi fainéant - svog ujaka Pipina od Herstala, gradonačelnika palate Austrazije, koji pobjeđuje Bretonce. Postavio je franačkog grofa Agatheusa, koji je kontrolirao marku Bretanju i postao biskup Rennesa. Donja Bretanja ostaje nezavisna od Franaka. 
* Begge, supruga Anségise i majka Pépina de Herstala, osnovala je samostan u Andenneu gdje se povukla. 

### Azija 
* Kapagan (Bek Tchor) naslijedio je svog brata, velikog kana Kutluga (691-716). Predvodio je drugo tursko carstvo, T'ou-kiue, do njegovog vrhunca.

## 691. u temama 
### Arhitektura 
* Kupola na stijeni je završena u Jerusalemu (pod pokroviteljstvom Abdulmalika) tokom Druge fitne, postajući prvo djelo islamske arhitekture.

### Religija 
* Wilfrid, opat Ripona, pokušava se proglasiti biskupom cijele Northumbrije. Kralj Aldfrith zauzima mnoga njegova imanja u Riponskoj opatiji i predlaže da tamo osnuje biskupiju. Wilfrid je prognan i bježi u Mersiju, gdje ga kralj Æthelred postavlja za biskupa Leicestera.

## Rođeni 
* Hišam ibn Abdulmalik, muslimanski halifa (um. 743.) 
* Marvan II, muslimanski halifa (um. 750.)

## Umrli 
* 7. novembar – Cen Čangqian, zvaničnik dinastije Tang
* 7. novembar – Ge Fujuan, zvaničnik dinastije Tang
* Fithceallach mac Flainn, kralj Uíja u Maineu (Irska)
* Theoderic III, kralj Franaka (r. 654.)
* Sun Guoting, kineski kaligraf (r. 646.)

## Reference 
## Vanjski linkovi
690.

Godina **690.** (**DCXC**) bila je redovna godina koja počinje u subotu u julijanskom kalendaru. Oznaka 690. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji 
### Britanija 
* Kralja Oswina od Kenta svrgao je Wihtred, brat pokojnog kralja Eadrica od Kenta, nakon dvogodišnje vladavine. On je zauzeo njegove zemlje sjeverno od rijeke Temze, u znak osvete protiv Istočnih Saksonaca (približan datum).

### Evropa 
* 20. februar: Adalbert, vjerovatno u srodstvu sa Alpaïdeom, postaje grof Alzasa nakon smrti svog oca Etihona.

### Azija 
* 16. oktobar – Vu Zetian stupila je na prijestolje dinastije Tang i proglasila se vladaricom Kineskog carstva kao "Sveta i Božanska carica". Postala je prva i jedina ženska "carica" ​​u 5.000 godina kineske historije. Vu Zetian mijenja ime dinastije u Dinastija Zhou i počinje ubijati pretendente na prijestolje i ministre koji joj se pokušavaju suprotstaviti. Tokom svoje vladavine, uzdiže status budizma iznad taoizma.
* Prema monahu Ji Džingu, koji je posjetio Sumatru 690. godine, malajsko kraljevstvo Šrividžaja osvojilo je indijsko kraljevstvo Malaju, uspostavilo njegov glavni grad u Palembangu i prihvatilo budizam.

## 690. u temama 
### Zabava 
* Približan datum najranijeg poznatog šaha sa zavezanim očima, koji je igrao Sa'id ibn Džubejr.

### Religija 
* Willibrord, anglosaksonski misionar, putuje iz Yorka sa 12 benediktinskih monaha u Westkapelle (današnja Holandija) kako bi pokrstio paganske Frizijce.
* 19. septembar – Teodor iz Tarsa, u dobi od 88 godine, umire u Canterburyju. Nasljeđuje ga Berhtwald kao 9. nadbiskup Canterburyja (približan datum).

## Rođeni 
* Ashot III, armenski princ (približan datum) 
* Rhodri Molwynog ap Idwal, kralj Gwynedda (približan datum) 
* Tassilo II, vojvoda od Bavarske (približan datum)

## Umrli 
* 19. septembar – Teodor od Tarsa, nadbiskup Canterburyja (r. 602.)
* Aimé, švicarski biskup i svetac Amalberga od Maubeugea, lotarinški svetac (približan datum)
* Benedikt Biscop, anglosaksonski opat Bertha od Val d'Ora, franačka opatica (približan datum)
* Julian, nadbiskup Toleda (r. 642.)
* Kusaila, berberski vođa (približan datum)
* Landrada, franačka opatica (približan datum)
* Nukata, japanski pjesnik (r. oko 630.)
* Oswine, kralj Kenta (približan datum)

## Reference 
## Vanjski linkovi
Condoleezza Rice

**Condoleezza Rice** (rođena 14. novembra 1954) američka je diplomatkinja, političarka i profersorica koja je bila 66. državna sekretarka SAD od 2005. do 2009. i 20. savjetnica za nacionalnu sigurnost SAD od 2001. do 2005. tokom mandata predsjednika Georgea W. Busha. Prije toga je kao profesorica predavala političke nauke na Univerzitetu Stanford gdje je od 1993. do 1999. služila kao *provost**.***

## Vanjski linkovi
*

Kategorija:Rođeni 1954.
Kategorija:Živi ljudi
Kategorija:Biografije, Birmingham (Alabama)
Kategorija:Američki političari
Kategorija:Članovi Republikanske stranke (SAD)
Kategorija:Članovi Demokratske stranke (SAD)
Galeon

mini|desno|Španski galeon|233x233piksel

**Galeon** ili **galijun** je naziv za veliki trgovački jedrenjak koji se u 16. vijeku razvio od karake i karavele.

Iako je u pravilu služio za prijevoz putnika i robe, obično je bio dobro naoružan radi zaštite od pirata i gusara. Obično su imali tri do četiri jarbola. Galeoni su svoj najveći vrhunac doživjeli u 17. vijeku kada su osim kao trgovački korišteni i kao ratni brodovi. Mnogi su galeoni potonuli u olujama na Karipskom moru dok su plovili prema Evropi.

S mora su počeli nestajati početkom 18. vijeka.

## Reference 
## Vanjski linkovi 
* Galleon - Enciklopedija svjetske historije
* olupina San Joséa, 1708. Kraljevsko geografsko društvo Južne Australije
* Razvoj broda s potpunom taktilnom opremom od karake do broda s potpunom taktilnom opremom

Kategorija:Drevni brodovi
Kategorija:Jedrenjaci
Chin

**Chin** je jedna od etničkih grupa u Mjanmaru (bivšoj Burmi). Čini se uglavnom mogu naći u zapadnom dijelu Burme (Država Chin) te broje oko 5 miliona pripadnika. Također žive u susjednim indijskim državama Nagaland, Mizoram, Manipur i Assam. Zahvaljujući utjecaju Mizoa kao i baptističkih misionara, 80%-90% China su kršćani. Međutim, znatna manjina China je ostala vjerna tradicionalnim vjerovanjima, kao i Theravada budizmu.

## Vanjski linkovi 
*Global Chin News
*Khonumthung News Group
*Zomi Chin News & Online Magazine 
*All About Zomi/Chin
*Chin Bible 
*Zomi Re-unification Organisation
*Chin National Front
*Chin Human Rights Organization
*Chin news media 
*English - Zomi/Chin Online dictionary 
*English - Chin Community in Norway
*Chinland Guardian News 

Kategorija:Kuki-Čin
Trojanci

* Trojanske asteroide, objekte u Sunčevom sistemu
* Trojanski konj (računarstvo), pojam iz informatike
* Trojanski konj (mitologija), pojam iz Grčke mitologije
James L. Avery

**James L. Avery Sr.** bio je američki glumac, a također se bavio i poezijom. Poznat je po ulozi Philipa Banksa u američkoj TV-seriji *The Fresh Prince of Bel-Air*.

## Filmografija 
## Reference 
## Vanjski linkovi 
* 

Kategorija:Rođeni 1948.
Kategorija:Umrli 2013.
Kategorija:Američki glumci
Kategorija:Biografije, Suffolk (Virginia)
Alexandre Calame

mini|Švicarski pejzaž, Alexandre Calame
**Alexandre Calame** (Vevey, 28. maj 1810. - Menton, 17. mart 1864.), bio je švicarski slikar i grafičar.

Studirao je u Ženevi, boravio u Italiji i slikao ruševine antičkih spomenika. Glavni dio njegovog djela obuhvata pejzažne motive iz švicarskih Alpa, koje prikazuje na romantičan način, patetično ističući njihove aspekte. Jednake motive obrađivao je litografiji i bakropisu.

## Reference 
## Vanjski linkovi 
* 
* 
* https://www.nga.gov/artists/21261-alexandre-calame
* https://www.artnet.com/artists/alexandre-calame/

*

Kategorija:Švicarski slikari
Ferdinand Hodler

**Ferdinand Hodler** (Gürzelen, 14. mart 1853 – Ženeva, 20. maj 1918) bio je švicarski slikar.

Sa slikom *"Noć"* napustio je svoj prvobitni naturalizam i prešao na monumentalnu figuralnu kompoziciju koja se stiliziranim oblicima približava dekoraciji. Kao pejsažist prikazivao je švicarske Alpe i jezera, a radio je i oštro karakterizirane portrete.

Hodler je 1889. oženio Berthe Jacques. Godine 1914. je osudio njemačka bombardovanja grada Rheims. Njemački muzeji su, u znak osvete, isključili Hodlerove radove iz svojih kolekcija.

Umjetnička galerija BiH posjeduje kolekciju od oko 200 radova ovog umjetnika.

## Galerija 

Datoteka:Ferdinand Hodler 009.jpg|*Portret Louise-Delphine Duchosal*, 1885. ulje na platnu
Datoteka:Ferdinand Hodler 005.jpg|*Noć*, 1889-1890. ulje na platnu
Datoteka:Ferdinand Hodler self portrait.jpeg|*Autoportret*, ulje na platnu
Datoteka:Ferdinand Hodler 003.jpg|*Ženevsko jezero*, 1905.
Datoteka:Self-portrait (1916) - Ferdinand Hodler.jpg|*Autoportret*, 1916. 

## Reference 
## Vanjski linkovi 
Kategorija:Švicarski slikari
Kategorija:Rođeni 1853.
Kategorija:Umrli 1918.
Audio (višeznačna odrednica)

*Zvuk koji možemo čuti.
*Audio frekvencija, frekventni signali koje čovjek može čuti (oko 30&ndash;17,000&nbsp;Hz).
*Prijenos ili preuzimanje zvuka
*Snimanje i umnožavanje zvuka.
*"Ja čujem" na Latinskom.
Arktik

[desno|mini|250px|Arktik – crvena linija pokazuje julsku izotermu od 10 [Celzij|°C]]

**Arktik** je područje oko Sjevernog pola Zemlje. Jedan od užih kriterija je taj koji u Arktik svrstava ono ozemlje i pomorje koje se nalazi unutar julske izoterme od 10 °C.

Antarktik (od *anti-Arktik*) jeste kontinent na Zemljinom Južnom polu.

Arktik uključuje dijelove Rusije i Kanade, zatim područja Aljaske, Grenlanda, Islanda, Laponije, Svalbarda te Arktički okean.

Arktik nije kontinent gledano po kriteriju jedinstvenosti kopnene mase. Međutim, nije rijetkost da ga nazivaju kontinentom. Tada se u njega ne svrstavaju područja sjevernoameričke, evropske i azijske glavne kontinentalne mase.

## Karakteristike 
Već su antički pomorci, Feničani, koji su išli na daleka putovanja, znali da se visoko na sjeveru, s one strane skandinavskih zemalja, more pretvara u nešto neugodno: u vodenu površinu punu bijelih plovećih brda, koja polahko prelazi u čvrstu ledenu površinu. Taj su kraj svijeta smatrali rubom Zemlje. Na plovidbama prema sjeveru raniji pomorci držali su se Sjevernjače, svijetle zvijezde u sazviježđu Mali medvjed.

Grci su to sazviježđe zvali Arktos, a zemlja Velikog medvjeda otad se naziva Arktik. Arktik je veliki ravni ledeni brijeg koji se nalazi na Sjevernom ledenom moru. Konačni dokaz za to dala je američka atomska podmornica *Nautilus* 1958, koja je prvi put zaronila ispod Sjevernog pola. Pritom je prevalila udaljenost od gotovo 3000&nbsp;km. Arktički ledeni oklop iznad mora obuhvata oko 22 miliona km2. Do Arktika sežu sjeverna područja Evrope, Sjeverne Amerike i Sjeverne Azije.
## Reference
## Vanjski linkovi
*Sjeverni pol: Unutar ruskog nuklearnog ledolomca (Rusija danas - Zvanični kanal)
ANSI

mini|**ANSI logo**
**The American National Standards Institute** (bos. *Američki institut nacionalnih standarda*) ili **ANSI** neprofitna je organizacija koja nadgleda razvoj standarda za proizvode, servise, procese i sisteme u SAD-u. Također usklađuje američke standarde s međunarodnima tako da se američki proizvodi mogu koristiti širom svijeta. Naprimjer, standardi se brinu da ljudi koji posjeduju neku vrstu kamere mogu naći film koji im treba bilo gdje na svijetu.

Pet inženjerskih društava i tri vladine agencije 1918. osnovale su *American Engineering Standards Committee* (AESC), dok je 1928. ta organizacija dobila novo ime *American Standards Association* (ASA). Već 1966. ASA se reorganizirala i postala *United States of America Standards Institute* (USASI), dok je sadašnji naziv usvojen 1969. Sjedište organizacije jest u Washingtonu. 

## Također pogledajte 
* Međunarodna organizacija za standardizaciju

## Reference 
## Vanjski linkovi 
* American National Standards Institute službena stranica
* O ANSI-ju
* Historija ANSI-ja
* ASC X12 Vizija i misija

Kategorija:Organizacije
Kategorija:Računarske kompanije
Digitalni sistem

**Digitalni sistem** je sistem koji koristi binarne brojeve za ulaz, obradu, prijenos, pohranjivanje, ili prikazivanje neke vrste informacije.

Riječ *digital* dolazi od latinske riječi *digit* i *digitus* što znači *prst* (brojanje prstima).

Riječ se najviše koristi u računarstvu i elektronici, posebno gdje se stvarna informacija pretvara u binarno numeričku formu kao što je digitalni zvuk ili digitalna fotografija. Takvi signali nose ili jedan ili dva elektronička ili optička impulsa - logička 1 (impuls postoji) ili 0 (impuls nedostaje). Laički rečeno, 1 znači da napona ima, a 0 da nema.

## Također pogledajte 
*Digitalna kola
*Binarni brojevni sistem
*Analogno-digitalni pretvarač
*Digitalna kontrola
*Digitalna revolucija
*Digitalni signal
*Digitalna kultura

## Reference 
## Vanjski linkovi 
Kategorija:Računarstvo
Kategorija:Elektronika
X.25

mini|200p|Siemensov X.25 modem
**X.25** je ITU-T standardni skup protokola za WAN mreže koristeći telefon ili ISDN terminale. Definiše fizički sloj, podatkovnu vezu i mrežne slojeve OSI modela. Ovakve mreže su bili popularne 1980-tih i 1990-tig, i još su uvijek u upotrebi najčešće kod transakcijskih sistema.

## Arhitektura 
Koncept X.25 je bilo stvaranje univerzalne *paketne* mreže na analognih telefonskih sistemima. X.25 model je temeljen na konceptu ostvarivanja *virtuelnih poziva* preko mreže, sa DTE-om (data terminating equipment) koji omogućuje krajnjim tačkama vezu. 
mini|200p|Televideo terminal 925 napravljen 1982

## X.25 danas 
X.25 mreže se još uvijek koriste i nakon dramatičnog opadanja gdje su ga zamijenili standardi kao što su Frame relay, ISDN, ATM, ADSL, POS, kao i Internet Protokol. X.25 mreže se još uvijek koriste dosta u siromašnijim zemljama. 

## Također pogledajte 
* Frame relay

## Reference 
## Vanjski linkovi 
* Cisco X.25 Reference 
* Widanet Limited - X.25 Packet Radio Solution
* X.25 Directory and Informational Resource

Kategorija:Mrežni protokoli